Hartsgesprekke Met (Sagteband)
Hartsgesprekke met ... vertel van harde werk, struikelblokke, drome, lewenslesse en ’n passie vir Christus.
Met hierdie versamelstuk kan jy waarlik agteroor sit en dit sal voel of jy saam om die koffietafel sit en stories uitruil. Die boek sluit af met ’n spesiale “onderhoud” met Jesus en word stylvol afgerond met pragtige swart-en-wit foto’s.
Gedurende my loopbaan as radio-, TV-
en koerantverslaggewer en besturende
direkteur van ’n kommunikasie-maatskappy,
het ek die voorreg gehad om baie bekendes
en hoogwaardigheidsbekleërs te ontmoet:
presidente, ministers, sakeleiers, sporthelde,
akteurs en kunstenaars. Daar was baie
plaaslike en internasionale hoogtepunte,
maar een spesifieke Maandag was meer
besonders as al die ander.
Sy strewe na vryheid het die wêreld aangegryp
Soos baie Suid-Afrikaners het ek nie juis waardering gehad vir die Nelson
Rolihlahla (“Moeilikheidmaker”) Mandela wat destyds aan ons voorgehou
is nie. Hy was immers die man wat vroeg in die onstuimige 1960’s aan die
stuur was van die ANC se gewapende vleuel UmKhonto weSizwe, die man
wat in 1962 tydens die Rivonia-verhoor lewenslank tronk toe gestuur is weens
Dit was egter kort ná sy vrylating in 1990 dat hy vriend en vyand verras het.
Dit was duidelik dat hy ’n merkwaardige mens was toe hy nie vol haat en
wraakgedagtes was nie, maar vrede en versoening werklik uitgelééf het. In
1993 het hy dan ook die wêreld se verbeelding aangegryp toe hy saam met
FW de Klerk die Nobelprys vir Vrede ontvang het en in 1994, ná Suid-Afrika
se eerste demokratiese verkiesing, president geword het. Skielik wou almal ’n
stukkie van hierdie merkwaardige man hê. Hy het verander van ’n slagspreuk
– “Free Nelson Mandela” – tot ’n ster, as’t ware. Almal wou hom sien, hom
hoor, met hom praat, saam met hom afgeneem word. Ek ook.
You're reviewing: Hartsgesprekke Met (Sagteband)